મુંબઈઃ 31 ઓગસ્ટના રોજ રાજકુમાર રાવની ફિલ્મ ‘સ્ત્રી’ રીલિઝ થઈ હતી. આ ફિલ્મમાં રાજકુમાર રાવ ઉપરાંત શ્રદ્ધા કપૂર પણ મુખ્ય રોલમાં જોવા મળી હતી. અમર કૌશિક દ્વારા ડિરેક્ટ કરવામાં આવેલી હોરર કોમેડી ફિલ્મ પ્રથમ દિવસથી જ બોક્સ ઓફિસ પર ધમાલ મચાવી રહી છે અને શાનદાર વાત એ છે કે વિકેન્ડ ઉપરાંત વિકડેઝમાં પણ તેની કમાણીની સ્પીડ ઘટી રહી નથી. ફિલ્મ ક્રિટિક્સ અને ફેન્સ તમામ તેની પ્રશંસા કરી રહ્યાં છે. અત્યારસુધીમાં ફિલ્મે 88 કરોડથી વધુની કમાણી કરી લીધી છે. આ ફિલ્મ વહેલી તકે 100 કરોડી ફિલ્મના કલબમાં સામેલ થઈ જશે.